
RAPORT DE SPECIALITATE

aprobarea depunerii proiectului  „Instalare turbină sau motoare de înaltă eficiență pentru producție de energie termică în sistem de cogenerare” în vederea accesării fondurilor europene nerambursabile prin Planul Național de Redresare și Reziliență, Componenta 6 – Energie, Măsura de investiții I.3. Dezvoltarea de capacităţi de producţie pe gaze, flexibile și de înaltă eficienţă, pentru cogenerarea de energie electrică și termică (CHP) în sectorul încălzirii centralizate, în vederea atingerii unei decarbonizări profunde


            Având în vedere Referatul de aprobare nr. SC2022 –24032/29.09.2022 al Primarului Municipiului Timişoara şi Proiectul de hotărâre privind aprobarea depunerii proiectului  „Instalare turbină sau motoare de înaltă eficiență pentru producție de energie termică în sistem de cogenerare” în vederea accesării fondurilor europene nerambursabile prin Planul Național de Redresare și Reziliență, Componenta 6 – Energie, Măsura de investiții I.3. Dezvoltarea de capacităţi de producţie pe gaze, flexibile și de înaltă eficienţă, pentru cogenerarea de energie electrică și termică (CHP) în sectorul încălzirii centralizate, în vederea atingerii unei decarbonizări profunde;
Având în vedere Ordinul Ministrului Energiei nr. 660/30.06.2022, privind aprobarea schemei de ajutor de stat și a ghidului specific  Condiții Specifice de Accesare a Finanțării din Fonduri Europene Aferente PNRR Sprijinirea investiţiilor în cogenerarea de înaltă eficienţă în sectorul încălzirii centralizate - Măsura de investiții I.3 - Dezvoltarea de capacităţi de producţie pe gaz, flexibile și de înaltă eficienţă, pentru cogenerarea de energie electrică și termică (CHP) în sectorul încălzirii centralizate, în vederea atingerii unei decarbonizări profunde;
Facem următoarele precizări:
	În prezent, din cauza preţurilor mult crescute ale combustibililor solizi și a celor gazoși se impune identificarea unei soluții pentru utilizarea energiei termice sub formă de apă caldă, abur, aer cald. 
	Cogenerarea este o soluție modernă care permite producerea simultană de energie electrică și energie termică într-o singură instalație. Sistemele de cogenerare au randamente ridicate și de aceea se obțin  reduceri de costuri pentru producerea energiei electrice și a celei termice precum și reducerea emisiilor poluante.
	Având în vedere conformarea cu obligaţiile de mediu stabilite în Tratatul de Aderare, precum şi cu obiectivele strategiilor şi politicilor naţionale energetice şi de asigurare a agentului termic se consideră oportună investiţia privind aplicarea unor soluţii tehnice capabile să asigure, pe de o parte, condiţii normale de viaţă şi de muncă comunităţilor locale şi satisfacerea nevoilor sociale ale acestora în condiţii de rentabilitate economică şi eficienţă energetică şi, pe de altă parte, conservarea resurselor primare, protecţia şi conservarea mediului, fără a afecta echilibrul ecosferei şi accesul generaţiilor viitoare la resursele energetice primare. 	
	Investiţia „Instalare turbină sau motoare de înaltă eficiență pentru producție de energie termică în sistem de cogenerare”” prezintă o serie de avantaje, dintre care cele mai importante sunt:
- aplicarea în practică a celor mai moderne soluţii energetice;
- utilizarea raţională a combustibilului;
- costuri de producţie şi exploatare mici;
- creşterea gradului de confort în apartamentele consumatorilor;
- utilizarea energiei electrice produse pentru nevoile proprii şi livrarea surplusului în sistemul energetic naţional, devenind astfel şi producători de energie electrică, ceea ce conduce la eficientizarea investiţiei.
Pentru realizarea investiției a fost analizată oportunitatea accesării de fonduri europene nerambursabile, fiind identificat ca prima sursă de finanțare apelul de proiecte prin Planul Național de Redresare și Reziliență, Componenta 6 – Energie, Măsura de investiții I.3. Dezvoltarea de capacităţi de producţie pe gaze, flexibile și de înaltă eficienţă, pentru cogenerarea de energie electrică și termică (CHP) în sectorul încălzirii centralizate, în vederea atingerii unei decarbonizări profunde.
Obiectivul general al proiectului îl reprezintă, în domeniul alimentării cu energie termică a localităților, aplicarea unor soluții tehnice performante capabile să asigure, pe de o parte, condiții normale de viață și de muncă comunităților locale și satisfacerea nevoilor sociale ale acestora în condiții de rentabilitate economică și eficiență energetică și, pe de altă parte, conservarea resurselor primare, protecția și conservarea mediului, fără a afecta echilibrul ecosferei și accesul generațiilor viitoare la resursele energetice primare. 
Obiectivul specific al proiectului constă în stabilirea investițiilor necesare instalării unor capacități de cogenerare (motoare termice) pentru acoperirea consumului de energie electrică. 
Valoarea totală  a proiectului este în sumă de 192.984.272,800 lei fără TVA, respectiv 229.651.284,632 lei cu TVA.
Având în vedere cele menționate anterior, supunem dezbaterii și aprobării Consiliului Local proiectul de hotărâre privind aprobarea depunerii proiectului  „Instalare turbină sau motoare de înaltă eficiență pentru producție de energie termică în sistem de cogenerare” în vederea accesării fondurilor europene nerambursabile prin Planul Național de Redresare și Reziliență, Componenta 6 – Energie, Măsura de investiții I.3. Dezvoltarea de capacităţi de producţie pe gaze, flexibile și de înaltă eficienţă, pentru cogenerarea de energie electrică și termică (CHP) în sectorul încălzirii centralizate, în vederea atingerii unei decarbonizări profunde.

